સમાચાર સંસ્થા રોઈટરે જણાવ્યું હતું કે સીબીએસ ન્યૂઝે ગઈ કાલે બિન સત્તાવાર સૂત્રોના હવાલાથી આપેલા એક રિપોર્ટમાં આવી માહિતી આપી હતી. જેમાં જણાવવામાં આવ્યું છે કે ઈન્ટેલિજન્સ ઓફિશિયલ્સે આ સંભવિત હુમલાને લઈને જોઈન્ટ ટેરરિઝમ ટાસ્ક ફોર્સને એલર્ટ કરી દીધી છે. જોકે એફબીઆઈએ આ મામલે કોઈ ખાસ પ્રતિક્રિયા આપી નથી. પંરતુ તેણે એક નિવેદનમાં જણાવ્યું છે કે તે આવા કોઈ સંભવિત હુમલાનો જવાબ આપવા સતર્ક છે અને અમેરિકા પરના કોઈપણ પ્રકારના હુમલાને રોકવા તે સક્ષમ છે.